26/12/2022 | Administración LocalMunicipal
Cambre
Aprobación do padrón do prezo público polo servizo de axuda no fogar. Maio de 2022

Por Resolución da concelleira delegada da Área de Economía, Facenda e Recursos Humanos núm.2180/2022, do 12 de decembro, aprobouse o padrón do prezo público polo servizo de axuda no fogar do mes de maio de 2022, tal e como se transcribe a continuación: « Primeiro: Aprobar o padrón do prezo público polo servizo de axuda no fogar do mes de maio de 2022, tendo en conta as horas prestadas no servizo de axuda no fogar no mes, que comprende 122 recibos e 18 cotas cero dun total de 142 persoas usuarias e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de trece mil douscentos noventa e sete euros e setenta e oito céntimos (13.297,78 euros) desde dona Karen Elizabeth Haak Dobarrio Josefa a dona Silvia Eugenia Samit Pawlik Segundo: Expor ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro: Establecer o período de cobramento en período voluntario, que abranguerá dende o 27/12/2022 ó 27/02/2023, ambos os dous incluídos. Transcorrido o mesmo procederase a esixir os xuros de mora e os recargos que legalmente procedan e, no seu caso, as costas derivadas do procedemento de prema, de acordo co previsto nos artigos 26, 28 e 161 da Lei 58/2003 Xeral tributaria Os recibos que figuren correctamente domiciliados faranse chegar ás respectivas entidades financeiras para que sexan cargados nas contas dos seus clientes nos cinco primeiros días do período voluntario de pago Cuarto: Contra as liquidacións incorporadas aos padróns todos os interesados poderán interpoñer recursos de reposición ante a alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime conveniente Quinto: Dar conta da presente resolución á Intervención e á Tesourería municipal a través da plataforma TEDEC» Cambre, 14 de decembro de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta